नहरी क्षेत्र में खाला निर्माण के ~ डेढ़ करोड़ से अधिक टेंडरों का बहिष्कार
बीकानेर | नहरीक्षेत्र में खाला निर्माण के डेढ़ करोड़ रुपए से अधिक के टेंडरों का ठेकेदारों ने बुधवार को सामूहिक रूप से बहिष्कार कर दिया। सीएडी ओएफडी डिवीजन प्रथम में चक 7एफडी,8एफडी,60एनपी, 63एनपी में खाला निर्माण के लिए 187.41 लाख रुपए के टैंडर बुधवार को होने थे, लेकिन किसी भी ठेकेदार ने डीडी जमा नहीं कराया। ठेकेदार संघ सीएडी बीकानेर संभाग के सदस्य बुधवार को सीएडी के ऑफिस एकत्रित हुए। अध्यक्ष महावीर सहारण ने बताया कि नियमों में बदलाव, समय पर भुगतान नहीं करना सहित विभिन्न समस्याओं को लेकर टेंडरों का बहिष्कार किया गया है। इस मौके पर सरबजीत बराड़, महावीर प्रसाद, गोरधन डारा, जयदीप डूडी, रामकिशन सहारण, दिनेश खिलेरी, माना राम गोदारा, सुभाष गुप्ता आदि ठेकेदारों ने अधिशासी अभियंता को ज्ञापन भी दिया। गौरतलब है कि पिछले दिनों भी ठेकेदारों ने तीन करोड़ से अधिक के टेंडरों का बहिष्कार किया था, जिससे वे टैंडर निरस्त करने पड़े थे।
bho_Deva hin_Deva